24.2.2022
Euroopan unionin virallinen lehti
FI
L 45/1429 KOMISSIO PILOTTIHANKKEET
LUKU PP 03 — SISÄMARKKINAT (jatkoa) PP 03 21
2021
PP 03 21 01
Pilottihanke – Eurooppalainen kuluttajien ruokahävikkifoorumi Numerotiedot (Jaksotetut määrärahat) Määrärahat 2022 Maksusitoumukset
250 000
Määrärahat 2021 Maksut
Maksusitoumukset
62 500
650 000
Toteutus 2020 Maksut
Maksusitoumukset
Maksut
162 500
Selvitysosa Käynnissä olevaa pilottihanketta "Eurooppalainen kuluttajien ruokahävikkifoorumi" jatketaan.
Pilottihanke kokoaa yhteen alan johtavia asiantuntijoita ja muita asiaankuuluvia sidosryhmiä, ja siinä kerätään tietoa ja kehitetään erilaisia näyttöön perustuvia käytännön ratkaisuja elintarvikejätteen vähentämiseksi kotitalouksien/kuluttajien tasolla.
Pilottihankkeen ensimmäisessä vaiheessa jäsenvaltioiden asiantuntijat kehittävät yhdessä keinoja lähentää monialaisia toimia useilla eri aloilla ja määrittävät kampanjavälineitä, joita voidaan käyttää kuluttajien tuottaman elintarvikejätteen vähentämiseen.
Pilottihankkeen ensimmäisessä vaiheessa rahoitusta osoitetaan kuitenkin rajallisesti asiantuntijoiden havaintojen levittämiseen erityisesti kehittämällä asiaan liittyviä viestintävälineitä.
Asiantuntijoiden odotetaan esittävän tärkeitä materiaalisia havaintoja ja suosituksia siitä, miten kuluttajien ruokahävikkiä voidaan jäsenvaltioissa vähentää.
Ensimmäisessä vaiheessa odotetaan seuraavia viestintään liittyviä tuloksia: — verkkosivu, jossa esitellään hankkeen tuotokset — tiivistelmä hankkeen tuloksista (välineet, parhaat käytänteet ja suositukset kuluttajien elintarvikejätteen syntymisen ehkäisemiseksi) kaikilla unionin virallisilla kielillä — kolme esitettä, joissa on keskeisiä suosituksia ensisijaisille kohdeyleisöille ja jotka käännetään kaikille unionin virallisille kielille, sekä — parlamentissa järjestettävä tiedotustilaisuus.
Pilottihankkeen toisen vaiheen tavoitteena on vuorovaikutteisten verkkotyökalujen ja muiden viestintätulosten avulla edistää elintarvikejäteasiantuntijoiden havaintojen omaksumista kuluttajien ruokahävikin ehkäisyyn osallistuvissa sidosryhmissä.
Näin foorumin tulokset voivat auttaa suunnittelemaan tehokkaimpia strategioita, aloitteita ja välineitä, joilla vähennetään kuluttajien ruoan haaskausta ja jotka on räätälöity jäsenvaltioiden kohdeyleisöjen tarpeisiin.
Elintarvikejätettä käsittelevän Euroopan kuluttajafoorumin tulosten perusteella toisen vaiheen odotetut tulokset ovat seuraavat: — interaktiivisten verkkotyökalujen ja muun viestintämateriaalin (esim. lyhyiden videoiden) kehittäminen, jotta sidosryhmien olisi helpompi panna täytäntöön foorumin näyttöön perustuvat suositukset ja parhaat käytännöt kuluttajien elintarvikejätteen vähentämiseksi — julkisen tapahtuman järjestäminen tulosten levittämiseksi laajemmalle sidosryhmäyhteisölle — interaktiivinen verkkotyökalu (mukaan lukien tietojen visualisointi) ja muu viestintämateriaali (esim. videot) rikastuttavat ensimmäisessä vaiheessa perustettua verkkosivua.
Verkkoviestintävälineet ovat käyttäjäystävällisiä, ja ne on tarkoitettu elintarvikejätteen syntymisen ehkäisemistä käsitteleville ensisijaisille käyttäjäryhmille (esim. viranomaiset, elintarvikealan toimijat, kouluttajat, koululaiset, kuluttajat).
Vaikka niissä keskitytään ruokahävikin ehkäisemiseen, ne voidaan yhdistää myös muihin kuluttajalähtöisiin aloitteisiin (esim. ravitsemus, lahjoitukset, yhteisön toimet, tieto- ja viestintätekniset ratkaisut jne.).